د روسیې په شمال لویدیځ کې مساپر وړونکې الوتکه راغورځېدلې ده چې په کې ۴۴ کسان وژل شوي دي.    د روسیې د رسنیو له رپورټونو سره سم، الوتکه د پیترو زاودسک د هوايي ډګر پر سړک تر راغورځېدو وروسته وچاودېده او اور یې واخیست. په دې پېښه کې اته کسان ژوندي پاتې شوي دي چې په کې یو لس کالن هلک دی. دا ژوبل شوي ټول روغتون ته وړل شوي دي  چې حالت یې د اندېښنې وړ ښودل کېږي. د ایرروس دا الوتکه له پلازمېنې مسکو روانه شوې وه او تر نیمې شپې لږ مخکې د دې پېښې ښکار شوه.